Public procurement notice: Prior Information Notice Without Call For Competition
Published: 2020-05-20
Buyer: Helsingin ja Uudenmaan sairaanhoitopiirin kuntayhtymä
Country: FI
Contract type: Supplies
CPV classification: 33140000: Medical consumables

Technical requirements: Ommelaineet, hemostaatit, ligeerausinstrumentit ja -klipsit, ommeltuet, suolensulkuinstrumentit ja ihonsulkuhakaset
Tämä ilmoitus ei ole hankintailmoitus tai tarjouspyyntö, vaan tietopyyntö markkinoilla toimiville toimittajille (jäljempänä tietopyyntö). Hankintayksikkö ei aloita tarjouskilpailua tietopyynnön julkaisulla, vaan mahdollinen hankintailmoitus ja tarjouspyyntö julkaistaan myöhemmin.
Tietopyyntö ei velvoita hankintayksikköä toteuttamaan varsinaista hankintaa. Tietopyyntöön vastaaminen ei ole edellytys myöhempään mahdollisesti järjestettävään tarjouskilpailuun osallistumiselle.
Hankintayksikkö eli Helsingin ja Uudenmaan sairaanhoitopiirin kuntayhtymä (jäljempänä HUS) on valmistelemassa ommelaineiden, hemostaattien, ligeerausinstrumenttien ja -klipsien, ommeltukien, suolensulkuinstrumenttien ja ihonsulkuhakasten kilpailutusta. Tuotteita tilataan vuosittain noin 4,0 milj. eurolla.
HUS kokoaa nyt tietoa markkinoilla olevista tuotteista sekä markkinoilla toimivien toimittajien näkemyksiä kilpailutukseen liittyen ja julkaisee tässä tarkoituksessa tietopyynnön.
HUSin vastuulla on Suomen suurin sairaanhoitopiiri. HUS tuottaa erikoissairaanhoidon palveluja jäsenkuntiensa 1,5 miljoonalle asukkaalle ja vastaa lisäksi eräistä erityistason palveluista koko Suomessa.
HUS Logistiikka toimii koko HUSin yhteishankintayksikkönä ja huolehtii lisäksi HUSin logistiikkapalveluista sekä lääkintäteknisistä palveluista. HUS Logistiikan asiakkaita ovat kaikki HUSin sairaalat ja hoitoyksiköt. Lisäksi HUS Logistiikka tuottaa palveluja niille HUSin jäsenkunnille ja HYKS-erityisvastuualueille, jotka ovat tehneet palvelusopimuksen HUS Logistiikan kanssa.
HUS Logistiikka tulee kilpailuttamaan myöhemmin määriteltävällä hankintamenettelyllä (esim. dynaaminen hankintajärjestelmä) kesän 2020 aikana jäljempänä määritellyt tuotteet tulevalle sopimuskaudelle. Sopimuskausi alkaa HUSin alustavan arvion mukaan 1.11.2020. Hankinnan tavoitteena on kokonaistaloudellisesti edullinen, laadukas sekä tarkoituksenmukainen tuotevalikoima laajalle asiakaskunnalle.
Hankinnan kohteena ovat seuraavat tuotekategoriat, jotka tullaan jakamaan tarkoituksenmukaisiin tuoteryhmiin:
Tietopyynnön kohdassa VI.3) Lisätiedot on esitetty joukko kysymyksiä, joihin HUS pyytää markkinoilla toimivilta toimittajilta vastauksia hankinnan tarkoituksenmukaiseksi toteuttamiseksi.
HUS pyytää lähettämään vastaukset kohdassa VI.3) Lisätiedot esitettyihin kysymyksiin viimeistään 24.5.2020 klo 16.00 mennessä sähköpostitse osoitteeseen mauri.koski@dominuslaki.fi
HUS varaa lisäksi markkinoilla toimiville toimittajille mahdollisuuden toimittajakohtaisiin markkinavuoropuheluihin HUSin kanssa. Markkinavuoropuhelut järjestetään Microsoft Teams -sovelluksella. Toimittajan tulee ilmoittautua markkinavuoropuheluun sähköpostitse (mauri.koski@dominuslaki.fi) viimeistään 22.5 klo 16.00 mennessä. Markkinavuoropuhelut tullaan järjestämään viikolla 22 lähtökohtaisesti klo 16.00 jälkeen kuitenkin siten, että markkinavuoropuhelun tarkka ajankohta sovitaan toimittajakohtaisesti ilmoittautumisen jälkeen. Markkinavuoropuhelun kesto on 30 min / toimittaja.
Toimittajalle ei makseta korvausta tietopyyntöön vastaamisesta eikä markkinavuoropuheluun osallistumisesta.
Tietopyynnöllä ja markkinavuoropuheluissa saatuja tietoja tullaan hyödyntämään hankinta-asiakirjojen valmistelussa. Selvyyden vuoksi todetaan, että tietopyyntöön vastaamisessa tai markkinavuoropuheluun osallistumisessa ei ole kyse sellaisesta hankinnan valmisteluun osallistumisesta, joka voisi johtaa siihen, ettei toimittaja voisi osallistua tarjouskilpailuun (ks. laki julkisista hankinnoista ja käyttöoikeussopimuksista 66 §).
Mitä tuotteita myytte ja mikä on niiden jakelutapa? Kuinka laajaa tuotevalikoimaa pystytte tarjoamaan?